Ma nuɣal ɣer tewsit n wungal d azrar n tigawin i d-yettwallsen s wullis aɣezzfan, iglem-d iwudam d isugnanen neɣ d ilawayen, d tigawin amzun d tamacahut yettmesḍfaren, ma yella nezmer ad d-nini belli ungal d yiwen n wanaw n leṣnaf n wullis, seg tama n yiwudam yegten neɣ tigawin yemgaraden tban-d deg Lurup, gelment-id d anaw aseklan izererren deg lqarn wis 18, d taḥkayt ibedden ɣef tullsa seg wayen yellan deg-s am, uglam, adiwenni, d umennuɣ gar yiwudam d wayen i d-yeslalayen deg umbaddal d usenerni n tigawin d yineḍruyen; anect-a, akken daɣ iwudam tekkin deg lebni n uneḍruy ullis d unerni-ines, anallas ixeddem neɣ iɛerreḍ ad d-yeglem iwudam d ṭbiɛa-nsen d usebgen-nsen, ɣef waya ungal d anaw yeṭṭfen adeg-is, yerked gar yinawen iseklanen deg lqarn wis 18, deg Legliz, maca iẓuran-is ṭṭfen-d seg teɣriqit d tṛumanit tiqburin yexleḍ deg tsekla tullist gar-asen wid n usugen, kra n tulmisin n tsekla mačči d tullist, am usmezrey neɣ tira n tudert n umdan, maca ungal yemgarad ɣef tẓuriwin-a mačči d ullisen , s kra n tulmisin d tẓuriwin i tt-yeɛnan am umyezrer d usentel d tarrayin n tullsa.